**Ո Ր Ո Շ ՈՒ Մ**

**Կատարողական վարույթը կասեցնելու մասին**

«17» 12. 2014թ. ք. Երևան

ՀՀ ԱՆ ԴԱՀԿ ծառայության Երևան քաղաքի Կենտրոն և Նորք-Մարաշ բաժնի ավագ հարկադիր կատարող՝ արդարադատության մայոր Գ. Սախոյանս ուսումնասիրելով 25.07.2014թ. վերսկսված թիվ 01/02-5397/14 կատարողական վարույթի նյութերը.

**Պ Ա Ր Զ Ե Ց Ի**

Կենտրոն և Նորք-Մարաշ վարչական շրջանների ընդհանուր իրավասության առաջին ատյանի դատարանի կողմից 18.07.2014թ. տրված թիվ ԵԿԴ 0570/02/13 կատարողական թերթի համաձայն պետք է «ՕՀԱՌՈՄ» ՍՊ ընկերությունից հօգուտ «ՏՍԿ-Սվյազստրոյկոմ» ՍՊԸ բռնագանձել 7.372.500 ՀՀ դրամ գումար որպես պարտքի գումար:

«ՕՀԱՌՈՄ» ՍՊ ընկերությունից հօգուտ «ՏՍԿ-Սվյազստրոյկոմ» ՍՊԸ բռնագանձել 433.858 ՀՀ դրամ որպես 22.09.2012թ. մինչև 28.02.2013թ. ՀՀ քաղ. օր-ի 411-րդ հոդվածով հաշվարկված տոկոսների գումար:

«ՕՀԱՌՈՄ» ՍՊԸ-ից հօգուտ «ՏՍԿ-Սվյազստրոյկոմ» ՍՊԸ 7.372.500 ՀՀ դրամ պարտավորության գումարին հաշվեգրել և բռնագանձել սկսած 28.02.2013 թվականից մինչև պարտավորությանփաստացի կատարման օրը ՀՀ քաղ. օր-ի 411-րդ հոդվածով սահմանված տոկոսները:

«ՕՀԱՌՈՄ» ՍՊԸ-ից հօգուտ «ՏՍԿ-Սվյազստրոյկոմ» ՍՊԸ բռնագանձել 200.000 ՀՀ դրամ, որպես փաստաբանի ողջամիտ վարձատրության գումար, ինչպես նաև 156.127,16 ՀՀ դրամ որպես հայցվորի կողմից նախապես վճարված պետական տուրքի գումար:

Կատարողական գործողությունների ընթացքում ք. Երևան, Արին Բերդի 10 հասցեում արգելանք էր դրվել 5 անվանում գույքի վրա, որը «ՕՀԱՌՈՄ» ՍՊ ընկերությանը տրվել է անհատույց օգտագործման իրավունքով:

Պարտապանի անվամբ այլ գույք կամ դրամական միջոցներ չեն հայտնաբերվել:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.

**Ո Ր Ո Շ Ե Ց Ի**

Կասեցնել` 25.07.2014թ. վերսկսված թիվ 01/02-5397/14 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

**ԱՎԱԳ ՀԱՐԿԱԴԻՐ ԿԱՏԱՐՈՂ՝ Գ. ՍԱԽՈՅԱՆ**